**ZAPISNIK**

**s 22. sjednice Gradskog vijeća Grada Skradina**

**22.** sjednica Gradskog vijeća Grada Skradina održana je u utorak 18. (osamnaestog) kolovoza 2020.g. u Uredu gradonačelnika, u vremenu od 10:30-12:00 sati. Sjednica je održana elektronskim putem zbog trenutne epidemiološke situacije u zemlji, a sukladno Uputi za postupanje Ministarstva uprave, KLASA: 023-01/20-01/114, URBROJ: 515-05-02-01/1-20-1 od 13. ožujka 2020.

Sjednicom je ravnala predsjednica Gradskog vijeća Grada Skradina Nadija Zorica. Sjednici je, od ukupno 13 vijećnika, nazočno 13 vijećnika, te postoji kvorum za pravovaljano odlučivanje. Sjednici su nazočni: Ivan Banić, Ante Bratić, Frane Formenti, Marijana Laća, Dušan Lazinica, Silvana Matić, Milenko Palinić, Antonio Periša, Tonći Petrović, Leonard Radnić, Slavko Skočić, Nadija Zorica i Florijan Žižić.

Sjednici su nazočni gradonačelnik Grada Skradina Antonijo Brajković, te njegovi zamjenici Kristina Vlaić Bubalo i Nikola Milović.

Zasjednicu predložen je dnevni red s 3. točke i nije bilo prijedloga za izmjenu i dopunu dnevnog reda:

Primjedbi na predloženi dnevni red nije bilo.

Dnevni red JEDNOGLASNO je usvojen (13 nazočnih vijećnika).

Za raspravu i odlučivanje utvrđen je slijedeći

**D N E V N I R E D**

1. Prijedlog Poslovnika o izmjenama i dopunama Poslovnika Gradskog vijeća Grada Skradina.
2. Prijedlog Odluke o osnivanju postrojbe civilne zaštite Grada Skradina.
3. Prijedlog Odluke o imenovanju ravnatelja Gradske knjižnice „Ivan Pridojević“ Skradin.

Sukladno članku 63. Poslovnika slijede vijećnička pitanja.

1. TONĆI PETROVIĆ”, vijećnik HDZ-a

“1.Tijekom proljeca i ljeta u uvali Rokovaca ACI je vrsio radove te postavio rampe i kontejnere na vrhu uvale i oznacio parking mjesta na prilaznoj cesti (precizno od recepcije do vrha uvale ).

Treba li im suglasnost grada za postavljanje rampi i kontejnera te zasto su oznacili mjesta za parkiranje nasuprot rampe te nataj nacin suzili cestu za prolaz dok auti stoje napola u jarku tik uz ogradu privatnih vrtova i kako ce proci hitne sluzbeod auta okolo

2.Zadnjih nekoliko dana smrdi kanalizacija izrazito rivom i rokovacom ,zagradjem itd sta se poduzima po tom pitanju i kad ce se to rijesit(ima i odlazaka iz apartmama)”

Vijećnik Slavko Skočić dostavio je podnesak u kojem navodi kako očekuje da će se slijedeće sjednice Gradskog vijeća održavati na „klasičan“ način.

Sukladno članku 65. Poslovnika Gradskog vijeća Grada Skradina i Uputama za održavanje elektronske sjednice Gradskog vijeća Grada Skradina odgovori na vijećnička pitanja vijećnika Tonćia Petrovića dostavit će se svim vijećnicima pisanim putem zajedno s materijalima za narednu sjednicu Gradskog vijeća ili putem e-mail adrese Grada zajedno s materijalima za narednu sjednicu ako se ista, zbog propisanih mjera Stožera civilne zaštite Republike Hrvatske, također bude održavala elektronskim putem.

-2-

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, slijedi verifikacija Zapisnika s prethodne sjednice Gradskog vijeća Grada Skradina.

Na Zapisnik s 21. sjednice Gradskog vijeća Grada Skradina od 17. srpnja 2020.g. nije bilo primjedbi.

Glasovanje o Zapisniku:

Zapisnik s 21. sjednice Gradskog vijeća Grada Skradina od 17. srpnja 2020.g. usvojen je s 12 (dvanaest) glasova – ZA, a 1 (jedan) vijećnik nije se izjasnio (13 nazočnih vijećnika).

**RASPRAVA I ODLUČIVANJE**

**Točka 1.**

**Prijedlog Poslovnika o izmjenama i dopunama**

**Poslovnika Gradskog vijeća Grada Skradina**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (13 nazočnih vijećnika)

Poslovnik se prilaže Zapisniku pod 1) i čini njegov sastavni dio.

**Točka 2.**

**Prijedlog Odluke o osnivanju postrojbe civilne zaštite Grada Skradina**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (13 nazočnih vijećnika)

Odluka se prilaže Zapisniku pod 2) i čini njegov sastavni dio.

**Točka 3.**

**Prijedlog Odluke o imenovanju ravnatelja Gradske**

**knjižnice „Ivan Pridojević“ Skradin**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (13 nazočnih vijećnika)

Odluka se prilaže Zapisniku pod 3) i čini njegov sastavni dio.

Sjednica je završena u 12:00 sati.

**ZAPISNIK SASTAVILA:**

Paulina Radeljak, v.r.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.